CELEX: 62011TJ0191
Language: hu
Date: 2012-10-25 00:00:00
Title: A Törvényszék (hetedik tanács) 2012. október 25‑i ítélete.#Automobili Lamborghini Holding SpA kontra Belső Piaci Harmonizációs Hivatal (védjegyek és formatervezési minták).#Közösségi védjegy – Felszólalási eljárás – A Miura közösségi ábrás védjegy bejelentése – A MIURA korábbi nemzeti szó‑ és nemzetközi ábrás védjegyek – Védelemhez való jogok – Meghallgatáshoz való jog – A 207/2009/EK rendelet 75. cikke – Kézbesítés rendes postai úton – A 2868/95/EK rendelet 62. szabályának (1) és (5) bekezdése.#T‑191/11. sz. ügy.

A Törvényszék (hetedik tanács) 2012. október 25-i ítélete – Automobili Lamborghini kontra OHIM – Miura Martínez (Miura)
      (T-191/11. sz. ügy)
      „Közösségi védjegy – Felszólalási eljárás – A Miura közösségi ábrás védjegy bejelentése – A MIURA korábbi nemzeti szó- és nemzetközi ábrás védjegyek – Védelemhez való jogok – Meghallgatáshoz való jog – A 207/2009/EK rendelet 75. cikke – Kézbesítés rendes postai úton – A 2868/95/EK rendelet 62. szabályának (1) és (5) bekezdése”
      1.                     Közösségi védjegy – Eljárási rendelkezések – Az OHIM határozatai – A védelemhez való jog tiszteletben tartása – Az elv terjedelme
            (207/2009 tanácsi rendelet, 75. cikk, második mondat) (vö. 20. pont)
      2.                     Közösségi védjegy – Eljárási rendelkezések – Kézbesítés – Kézbesítés rendes postai úton (2868/95 bizottsági rendelet, 1. cikk,
            62. szabály, (1)–(5) bekezdés) (vö. 23–36. pont)
      Tárgy
      
         
               Az OHIM negyedik fellebbezési tanácsának az egyrészről Eduardo Miura Martínez és Antonio José Miura Martínez, másrészről az
                  Automobili Lamborghini Holding SpA közötti felszólalási eljárással kapcsolatban 2011. január 21-én hozott határozata (R 161/2010-4. sz. ügy)
                  ellen benyújtott kereset.
               
            Rendelkező rész
      
         
                  1)
               
               
                  
               
               
                  	A Törvényszék a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának
                     2011. január 21-i határozatát (R 161/2010–4. sz. ügy) hatályon kívül helyezi.
                  
               
            
         
                  2)
               
               
                  
               
               
                  	A Törvényszék az OHIM-ot kötelezi a költségek viselésére.